《送弟恒作州》
金朝·胥鼎

男子四方志，人生五马荣。君恩何以报，民政不宜轻。

御物当存何，存心要尽诚。勿矜新号令，姑守旧章程。

敛暴单贫困，囚淹狡伪萌。慈柔难禁暴，苛急必伤生。

东郡吾将老，西陲敌未平。一生能几别，四事果难并。

方此对床乐，怆然分袂惊。荒诗何足记，聊写弟兄情。

作者简介：（?—1226）金代州繁畤人，字和之。胥持国子。世宗大定二十八年进士，以能称。宣宗贞祐间，累拜尚书右丞。南渡后，改知平阳府事，建言选将、练兵等事，均合机宜。哀宗时，官至平章政事，封英国公。